L 255/18 Den Europæiske Unions Tidende 29.9.2007 KOMMISSIONENS FORORDNING (EF) Nr. 1127/2007 af 28. september 2007 om ændring af forordning (EØF) nr. 3149/92 om gennemførelsesbestemmelser for levering af levnedsmidler fra interventionslagre til de socialt dårligst stillede personer i Fællesskabet KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 3730/87 af 10. december 1987 om almindelige regler for levering til visse organisationer af levnedsmidler fra interventionslagre med henblik på uddeling til de socialt dårligst stillede personer i Fællesskabet (1), særlig artikel 6, og ud fra følgende betragtninger: I de senere år er den gratis uddeling af levnedsmidler i henhold til forordning (EØF) nr. 3730/87 blevet en stor succes og meget vigtig for modtagerne i stadig flere delta- germedlemsstater. En revision af foranstaltningen har dog vist, at det er nødvendigt at foretage en række tilpas- ninger af Kommissionens forordning (EØF) nr. 3149/92 (?). Vilkårene på landbrugsmarkedet  har desuden ændret sig, og det er derfor nødvendigt at tilpasse programmets gennemførelsesbestemmelser. I artikel 1, stk. 1, i forordning (EØF) nr. 3149/92 er den 15. februar fastsat som sidste frist for, at de medlems- stater, der ønsker at deltage i den følgende årsplan for uddeling af levnedsmidler til de socialt dårligst stillede personer, underretter Kommissionen herom. For at lette budgetplanlægningen bør datoen ændres til den 1. februar. I artikel 3, stk. 2, første, andet og tredje afsnit, i forord- ning (EØF) nr. 3149/92 er der fastsat frister, der skal overholdes af de medlemsstater, som udpeges til at udlagre interventionsprodukter. For at skærpe overhol- delsen af disse frister bør det fastsættes, at EF ikke mere refunderer lagerudgifterne, hvis fristerne over- skrides. I forordningens artikel 3, stk. 2, fjerde afsnit, er der for udlagring af interventionsprodukter fastsat en frist på 60 dage fra den dato, hvor der gives tilslag. Da nogle (1) EFT L 352 af 15.12.1987, s. 1. Ændret ved forordning (EF) nr. 2535/95 (EFT L 260 af 31.10.1995, s. 3). (?) EFT L 313 af 30.10.1992, s. 50. Senest ændret ved forordning (EF) nr. 758/2007 (EUT L 172 af 30.6.2007, s. 47). sprogudgaver indeholder uklare bestemmelser om, hvornår fristen løber fra, bør bestemmelserne tydelig- gøres. I forordning (EØF) nr. 3149/92 er der ikke fastsat en frist for tilvejebringelse af produkter på markedet i henhold til forordningens artikel 2, stk. 3, litra c) og d). Sådanne foranstaltninger kan derfor gennemføres indtil udløbet af perioden for programmets gennemførelse. Der bør fastsættes en frist for sådanne foranstaltninger, der skal bevare sammenhængen med budgetåret. I denne forbin- delse bør der også fastsættes bestemmelser om de sikker- hedsstillelser, der skal garantere, at leveringskontrakterne gennemføres korrekt. Da det er muligt at fremskaffe forarbejdede landbrugs- produkter og levnedsmidler på markedet mod levering af interventionsprodukter som betaling, jf. artikel 4, stk. 2, litra a), andet afsnit, tredje led, i forordning (EØF) nr. 3149/92, bør det præciseres, at denne mulighed indgår i den normale gennemførelse af planen. Under hensyn til den kraftige reduktion af lagrene af interventionspro- dukter bør det fastsættes, at det er tilstrækkeligt, at de fremskaffede levnedsmidler indeholder en vis andel af produkter i samme produktgruppe som interventionspro- duktet. For bedre at imødekomme de velgørende foreningers ønsker og øge udbuddet af leverede levnedsmidler er det blevet fastsat, at produkter fra interventionslagre kan iblandes andre produkter med henblik på fremstilling af levnedsmidler. Under hensyn til den kraftige reduktion af antallet af forskellige produkter på interventionslager bør forpligtelsen til at overholde et minimumsindhold af interventionsprodukter i det færdige produkt afskaffes. I artikel 4, stk. 1, litra b), i forordning (EØF) nr. 3149/92 er der fastsat mulighed for på markedet at tilvejebringe et produkt, der tilhører samme gruppe som det produkt, som midlertidigt ikke findes i interventionslagrene. Nævnte forordnings artikel 4, stk. 2, litra a), andet afsnit, tredje led, giver mulighed for at fremskaffe forar- bejdede landbrugsprodukter eller levnedsmidler  på markedet mod levering af interventionsprodukter i samme produktgrupper som betaling. Disse muligheder bør indbygges i de bestemmelser om forarbejdning af interventionsprodukter, der er fastsat i forordningens artikel 4, stk. 2a. For at kunne anvende klare bestem- melser bør opbygningen af artikel 4, stk. 1, ændres ved samme lejlighed.